Zvučna rezonancija
<s>Akustička rezonancija nastaje kada se na titranje pobudi zračni stupac u određenom prostoru i u njem stvore stojni valovi.</s><s>Poželjna je kod glazbala sa žicama (rezonantne kutije, na primjer violine i gitare) te u određenim uvjetima u koncertnim dvoranama ili kazalištima, a nepoželjna u radnim prostorima kao što su tvorničke dvorane u kojima povećava buku.</s><s>Akustički rezonatni sustavi su tvorevine unutar kojih titra zrak.</s><s>To titranje se, u osnovi, može pojaviti u dva oblika.</s><s>Prvi oblik se pojavljuje, na primjer, u zvučničkoj bas-refleksnoj kutiji gdje masa zraka u otvoru bas-refleksa stupa u rezonanciju s elastičnošću zraka zatvorenog u samoj zvučničkoj kutiji.</s><s>Drugi oblik takvog titranja javlja se u obliku stojnog vala stupca zraka zatvorenog u dugoljast prostor s otvorom na vrhu i osnova je konstrukcije brojnih glazbenih instrumenata.</s>

<s>Objašnjenje 
Žica jednog muzičkog instrumenta ne bi davala ni ugodan, a ni glasan ton kad se ne bi nalazila nad drvenom šupljom kutijom.</s><s>U tom slučaju prenosi se titranje žice na zrak u kutiji koja mora biti takve veličine da frekvencija žice i zraka u kutiji budu iste.</s><s>Potaknemo li glazbenu viljušku udarcem na titranje, jedva ćemo čuti njen ton, ali kad stavimo viljušku na stol, čut ćemo znatno glasniji ton.</s><s>Viljuška slabo prenosi svoje titranje na zrak, ali u slučaju rezonancije (na primjer sa stolom) prenošenje je mnogo jače.</s><s>Stavimo li glazbenu viljušku nad otvorenu drvenu kutiju nekog glazbala, gdje akustična rezonancija nastupa sa zrakom kutije, ton će biti vrlo glasan.</s><s>U tom slučaju nastaje maksimalno prenošenje energije titranja s viljuške na zrak u kutiji.</s><s>Budući da na otvorenom kraju kutije nastaje trbuh longitudinalnih valova, titraji se nesmetano šire kroz zrak.</s><s>Pojačavanje tona rezonantnim dnom nije uzrokovano pojačanom energijom titranja već prijenosom energije titranja na bolji radijator, to jest na jedno tijelo koje je u stanju da te titraje bolje emitira kao val na okolni zrak.</s><s>Stavimo li na stol dvije glazbene viljuške tako da im otvori kutija stoje nasuprot i udarimo jednu viljušku, oglasit će se druga kada rukom zaustavimo titranje prve.</s>

<s>Rezonantno dno glazbala treba da preuzme od izvora titranja, ne samo ton iste visine, to jest iste frekvencije, već i sve tonove koje glazbalo stvara.</s><s>No sposobnost rezonancije nije ista za različite frekvencije.</s><s>Tako se neki gornji harmonični tonovi jače ističu, a drugi slabije, pa je prema tome ljepota i boja tona ovisna o obliku rezonantnog dna.</s><s>Kod dobrih glazbala, na primjer Stradivarijevih violina, viši tonovi nisu jači od osnovnog tona, dok je obratna stvar kod slabijih glazbala.</s><s>Naprave pomoću kojih se energija titranja bolje prenosi na okolni zrak zovu se rezonatori.</s>

<s>Rezonancija nije samo važna kod glazbala nego i kod strojeva kod kojih može biti toliko jaka da je opasna za sam stroj.</s><s>Poznato je da se kod rada nekog stroja trešnja prenosi i na njegovo postolje, pa čak i na cijelu zgradu.</s><s>U slučaju rezonancije mogu se titraji toliko pojačati da se postolje razbije i stroj uništi.</s><s>Takva rezonancija koja nastupa na primjer zbog trešnje i rada strojeva zove se mehanička rezonancija.</s>

<s>Titranje žice glazbala 
Napeta i na krajevima učvršćena žica može izvoditi transverzalne mehaničke titraje, okomito na smjer žice.</s><s>Time što je žica na krajevima učvršćena već je unaprijed određeno da se na njenim krajevima stvaraju čvorovi stojnog vala.</s><s>Povučemo li gudalom po sredini žice, ona će izvoditi harmonijsko titranje i pri tom ćemo čuti ton.</s><s>Onaj ton koji nastaje kod titranja žice gdje je samo jedan trbuh po sredini zove se osnovni ton.</s><s>Tome osnovnom tonu pripada osnovna frekvencija f0 i valna duljina λ0.</s><s>Kako je razmak od čvora do čvora, to jest duljina l žice jednaka polovini valne duljine, to jest:</s>

<s>a jer je:</s>

<s>gdje je v - brzina zvuka, to je:</s>

<s>pa je:</s>

<s>Znači da je broj titraja obrnuto razmjeran s duljinom žice, to jest duža žica imat će manji broj titraja nego kraća.</s>

<s>Dotaknemo li napetu žicu prstom u sredini i stavimo li je u titranje, pa onda prst uklonimo, žica će titrati tako da će imati 3 čvora i 2 trbuha i ćut ćemo prvi gornji ton.</s><s>Valna duljina je sada:</s>

<s>a frekvencija f1.</s><s>Iz toga proizlazi da je:</s>

<s>pa je:</s>

<s>Znači da je sada frekvencija dvostruko veća od osnovne frekvencije.</s>

<s>Pritisnemo li žicu u svakoj trećini njene duljine, nastat će na njoj 4 čvora i dobit ćemo drugi gornji ton.</s><s>Valna duljina je sada</s>

<s>a frekvencija f2.</s><s>Iz toga proizlazi da je:</s>

<s>pa je:</s>

<s>Znači da je sada frekvencija trostruko veća od osnovne frekvencije.</s>

<s>Izvori</s>

<s>Akustika
Glazbala</s>

